Sylvie-Anne Thyes

D'Sylvie-Anne Thyes, gebuer de 17. Januar 1946 an der Stad Lëtzebuerg, ass eng lëtzebuergesch Molerin, Graveuse a fréier Lycéesprofessesch.

 Liewen a Wierk 
D'Sylvie-Anne Thyes ass d'Duechter vum Dr. Auguste Thyes, engem Orthoped, an der Charlotte Geiershoefer. Si huet op der École des beaux-arts et arts zu Nanzeg (1964–1967) an op der Kunstgewerbeschule zu Zürich (1968–1969) studéiert. D'Graphik huet s'op der Internationaler Summerakademie zu Salzburg (1974), um Istituto Statale d'Arte zu Urbino (1976) an an der Cité internationale des arts zu Paräis (1977) geléiert. 1974 ass si Zeecheprofessesch am Meedercherslycée an der Stad Lëtzebuerg ginn.

D'Sylvie-Anne Thyes produzéiert Gravuren a gemoolt Biller. Si ass Member vum Cercle artistique de Luxembourg, wou si vun 1968 un, op de Salonen ausgestallt huet.D'Sylvie-Anne Thyes op der Websäit vum Cercle artistique de Luxembourg an der Galerie-Artistes

1980 huet si de Prix Grand-Duc Adolphe kritt.

Si huet bei méi wéi 80 nationalen an internationale Kollektiv-Ausstellungen matgemaach.

D'Sylvie-Anne Thyes ass d'Schwëster vum Félix Thyes.

 Literatur 
 Pierre Kremer: "Sylvie-Anne Thyes ou l’atlas de l’indicible."  Nos Cahiers. Lëtzebuerger Zäitschrëft fir Kultur 3 (1992), S. 49-60.

 Kuckt och 
 Lëscht vu lëtzebuergesche Konschtschafenden

 Um Spaweck 

Kategorie:Gebuer 1946
Kategorie:Lëtzebuergesch Moler
Kategorie:Lëtzebuergesch Graveuren
Kategorie:Lëtzebuergesch Lycéesprofesseren
Kategorie:Membere vum Cercle artistique de Luxembourg
Kategorie:Prix Grand-Duc Adolphe